《登城楼》
宋代·董嗣杲

登临慰两眼，不暇顾炎天。
万顷大江水，枕压城郭边。
沙际少渔大，岸曲纷商船。
洪波沸赤日，碧树沈苍烟。
行客迷古道，游尘眯嚣廛。
伟哉乾坤秀，聚此楼观前。
夕雨濯暑烦，便觉体欲仙。
山光已滴滴，月色何娟娟。
更深天宇净，灯火照管弦。
归去抱凉睡，梦里嗟流年。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。